

**DRAFT - RREGULLORE**

**PËR**

**USHËTRIMIN E VEPRIMTARISË SË TRANSPORTIT TË UDHËTARËVE ME TAKSI**

**FERIZAJ, 2025**

Në mbështetje të nenit 12, paragrafi 12.2, shkronja c), dhe nenit 40, paragrafi 40.2, shkronja a) e Ligjit nr. 03/L-040, për vetëqeverisje lokale (Gazeta zyrtare e Republikës së Kosovës, nr. 28/04 qershor 2008), nenit 15, shkronja f) te Ligjit nr. 03/L-049, për financat e pushtetit lokal (Gazeta zyrtare e Republikës së Kosovës, nr. 27/03, qershor 2008) dhe të nenit 10 paragrafi 2 pika 2.2. t ë Statutit të Komunës së Fe r i z a j 01.Nr.50 të datës 28.06.2013 dhe nenit 6 të Ligjit 04/L-179 për Transportin Rrugor Kuvendi i Komunës së Ferizaj, në mbledhjen e mbajtur më datë \_\_\_\_\_\_\_\_\_\_\_\_\_\_\_, e miratoi këtë

**RREGULLORE**

**PËR**

**USHËTRIMIN E VEPRIMTARISË SË TRANSPORTIT TË UDHËTARËVE ME TAKSI**

1. **DISPOZITAT E PËRGJITHËSHME**

**Neni 1**

Me këtë rregullore përcaktohet mënyra e kryerjes dhe organizimit të transporti të udhëtarëve me taksi në territorin e Komunës së Ferizajt.

**Neni 2**

Rregullimin dhe organizimin e transportit të udhëtarëve me taksi në territorin e Komunës së Ferizajt e kryen Drejtoria e Shërbimeve Publike dhe Drejtoria e Inspeksionit.

**Neni 3**

Të gjitha shprehjet në Ligjin për Transportit Rrugor te pjesa e përkufizimeve kanë kuptimin e njejtë edhe në këtë Rregullore.

**Neni 4**

Transporti Taksi është transporti publik i personave në transportin jo të rregullt rrugor (jashtë linjor) për të cilin çmimi për rrugën e kaluar është që më parë i njohur dhe përcaktohet në bazë të taksimetrit sipas çmimorës së shërbimeve të vërtetuar nga organi kompetent i Komunës së Ferizajt.

**Neni 5**

Ushtrimi i veprimtarisë së transportit taksi lejohet të kryhet vetem me automjete të udhëtarëve me pesë (4+1) ulëse, i cili i ka së paku katër (4) dyer.

1. **KUSHTET E PËRGJITHËSHME PËR KRYERJEN E VEPRIMTARISË SË TRANSPORTIT TAKSI**

**Neni 6**

1. Transportin e udhëtarëve me taksi mund ta ushtrojnë persona fizikë dhe persona juridikë, të cilët janë të pajisur me licencë – leje për kryerjen e veprimtarisë së transportit të udhëtarëve taksi të cilët i plotësojnë kushtet e përcaktuara me ligj dhe me këtë rregullore.
2. Numri i lejeve të transportit taksi duke u bazuar në numërin e banorëve në Komunen e Ferizajt nuk mund të jetë më shumë se 300 leje të transportit taksi individual dhe 10 lejeve të Operatoreve taksi.
3. Numri i licencave – lejeve në paragrafin 2 të këtij neni për ushtrimin e veprimtarisë taksi mund të ndryshohet me vendim të veçant nga Kryetari i Komunës së Ferizajt, në bazë të rekomandimeve nga ekspertët e kësaj fushe.

**Licencë – Leje për taksi individual**

**Neni 7**

1. Përveç kushteve ligjore të nevojshme për marrjen e licencës - lejes për ushtrimin e veprimtarisë së transportit taksi të udhëtarëve - taksi individual, duhet t'i plotësojë këto kushte:
   1. Të jetë i/e regjistruar në Agjencinë e Regjistrimit të Bizneseve të Kosovë (ARBK) për këtë lloj transporti;
   2. Të jetë banor/e i/e Komunës së Ferizajt;
   3. Të dëshmojë se është pronar/e i/e veturës me librezë dhe/ose me marrëveshjen e nënshkruar mbi kredi (lizing);
   4. Të posedoj patent shofer të kategorisë “B” më të vjetër se (5) vite;
   5. Të jetë i/e pajisur me certifikatën që nuk është në hetime (jo më e vjetër se 6 muaj);
   6. Të jetë i/e pajisur me certifikatën e mjekut për shofer profesionist taksi;
   7. Të mos jetë në merdhënie pune ose shfrytëzues i pensionit të pleqërsië;
   8. Të ketë certifikatën e automjetit të lëshuar nga inspektori i komunikacionit.

**Licencë – Leje për operator taksi (kompani taksi)**

**Neni 8**

1. Përveç kushteve ligjore të nevojshme për marrjen e licencës - lejes për ushtrimin e veprimtarisë së transportit taksi të udhëtarëve – operatorë taksi, duhet t'i plotësojë këto kushte:
   1. Të jetë i/e regjistruar në Agjencinë e Regjistrimit të Bizneseve të Kosovës (ARBK) për këtë lloj transporti;
   2. Të ketë selinë brenda territorit të Komunës së Ferizajt;
   3. Të mos ketë pengesa juridike në ushtrimin e veprimtarisë taksi (certifikata në emër të biznesit, pronarit të biznesit);
   4. Të ketë flotën prej minimum 5 (pesë) automjete dhe jo më shumë se 15 automjete.
   5. Të dëshmojë se të gjitha automjetet janë të regjistruar në emër të kompanisë me librezë ose me marrëveshjen e nënshkruar mbi kredi (lizing);
   6. Të ketë hapësirë parkingu për automjetet në pronësi të tij/saj ose të kontraktuar si dhe numri i vendparkimeve të jetë i njëjtë me numrin e automjeteve për të cilat aplikon për licencë – leje;
   7. Të gjithë shoferët e punësuar në kompani duhet të posedojnë patent shofer të kategorisë “B” më të vjetër se (5) vite;
   8. Të gjithë shoferët e punësuar në kompani duhet të pajisen me certifikatën e mjekut për shofer profesionist taksi;
   9. Të ketë certifikatat e automjeteve në emër të kompanisë të lëshuar nga inspektori i komunikacionit;
   10. Të ketë sistem të digjitalizuar për menaxhimin e porosive.
2. Për çdo ndryshim në automjete dhe shofer taksi, operatori taksi është i obliguar që t’a njoftojë organin i cili ka lëshuar licencën - lejen.

# **AUTOMJETI ME TË CILËN KRYHET TRANSPORTI TAKSI I UDHËTARËVE**

**Neni 9**

1. Automjeti me të cilën kryhet transporti taksi i udhëtarëve*,* përveç kushteve të përcaktuara me ligj, duhet t'i plotësojë edhe këto kushte për t'u pajisur me certifikatë të automjetit nga Komuna e Ferizajt.
   1. Automjeti duhet të ketë pesë (4+1) ulëse;
   2. Automjeti duhet të ketë së paku katër (4) dyer;
   3. Timoni duhet të jetë në krahun e majtë;
   4. Të jetë i pajisur me taksimetër, në gjendje të rregullt teknike, i ekuilibruar (bazhdaruar) për çdo vit, i atestuar dhe vulosur sipas kushteve të përcaktuara për taksimetër dhe i vendosur në vend të dukshëm për udhëtarin;
   5. Të ketë aparatin kundër zjarrit të atestuar çdo 6 muaj, të përforcuar në vend të përshtatshëm;
   6. Operatori – Kompania taksi duhet të ketë automjetet ngjyrë të njejtë, emri opertatorit taksi i shënuar në automjet duhet të jetë i njejtë si në librez, Certifikate te biznesit dhe në licencë - leje;
   7. Aautomjeti duhet të jetë teknikisht në rregull për transportin e udhëtarëve dhe kontrolli teknik të bëhet çdo 6 muaj (kontroll periodike);
   8. Licencat – Lejet e reja që lëshohen për operatoret taksi, automjetet duhet ti kenë hibrid / elektrike;
   9. Shenjën e unifikuar "TAKSI” të vendosur mbi automjet, e cila duhet të ketë ndriçim;

1.10 Reklamat dhe shenjat e ndryshme (me leje nga Komuna) në automjet të mos jenë mbi sipërfaqen e xhamave, në pjesën e përparme dhe të prapme të automjetit si dhe xhamat të mos jenë të errësuar;

1.11 Shenja e unifikuar "TAKSI” si në pikën 1.9. të këtij neni, do të përmbajë informata sipas udhëzuesit, si p.sh. emblemën e Komunës së Ferizajt, mbishkrimin, numrin e licencës - lejes së automjetit.

2. Në rastet kur bëhet ndërrimi i automjetit për destinim taksi, operatori taksi apo taksi individual është i detyruar që ta kthej certifikatën e automjetit te autoriteti lëshues (kompetent) brenda afatit prej pesëmbëdhjetë (15) ditësh.

# **IV .TAKSAT PËR LICENCIM – LEJE DHE CERTIFIKATË TË AUTOMJETIT TAKSI**

**Neni 10**

* 1. Taksi individ pas plotësimit të kushteve të parapara sipas dispozitave të nenit 7 të kësaj rregulloreje, do të pajiset me licencë - leje, në kohëzgjatje për 5 vjet, me mundësi vazhdimi.
  2. Taksi individ sipas pikës 1 të këtij neni, duhet të paguajë licencën - lejen prej 100 Euro të cilën shumë duhet ta paguajë në momentin e aplikimit për licencim – leje, kjo taksë aplikohet edhe per vazhdimin e lejes.
  3. Të gjithë taksitë individë në pronësi të gjinisë femërore, të pajisura me licencë –leje sipas pikës 1 të këtij neni, lirohen nga kjo taksë.

**Neni 11**

1. Taksi kompani, pas plotësimit të kushteve të parapara sipas dispozitave të nenit 8 të kësaj rregulloreje, do të pajiset me licencë - leje, në kohëzgjatje për 5 vjet, me mundësi vazhdimi.
2. Taksi kompani, sipas pikës 1 të këtij neni, duhet të paguajë licencën - lejen në shumën prej 1,000 Euro, të cilën shumë duhet ta paguajë në momentin e aplikimit për licencim – leje, kjo taksë aplikohet edhe për vazhdimin e licences – lejes.

**Neni 12**

1. Taksi individ dhe operator - kompani taksi pas plotësimit të kushteve të parapara sipas dispozitave të nenit 7 dhe 8 të kësaj rregulloreje, do të pajiset me certifikatë të automjetit në kohëzgjatje për 5 vit.
   1. Taksi individ, sipas pikës 1 të këtij neni, duhet të paguajë 50 euro, të cilën shumë duhet ta paguajë në momentin e aplikimit për marrjen e certifikatës.
   2. Të gjithë taksitë individë në pronësi të gjinisë femërore, lirohen nga kjo tarifë.
   3. Taksi kompani, sipas pikës 1 të këtij neni, duhet të paguajë 75 euro, për secilën automjet, të cilën shumë duhet ta paguajë në momentin e aplikimit për marrjen e certifikatës.

# **PUNËT ADMINISTRATIVE**

**Neni 13**

1. Punët administrative për lejimin e ushtrimit të veprimtarisë së transportit të udhëtarëve me taksi i kryen zyrtari i lartë për komunikacion rrugor në Drejtorinë e Shërbimeve Publike dhe Emergjencë (DSHPE) Komuna Ferizajt.
2. Procedurat administrative për kryerjen e veprimtarisë së shërbimeve taksi i drejtohen Drejtorinë e Shërbimeve Publike dhe Emergjencë (DSHPE) duke i bashkëngjitur edhe dëshmitë për plotësimin e kushteve të parapara sipas kësaj rregulloreje.
3. Pas shqyrtimit dhe miratimit të procedurave administrative sipas këtij neni, zyrtari kompetent nga DSHPE-ja jep licencën-lejen për ushtrimin e veprimtarisë së transportit të udhëtarëve me automjete taksi (taksi individual dhe kompani taksi).

**Neni 14**

1. Taksitë individ dhe taksitë kompani për çdo ndryshim që paraqitet në rastin e ndryshimit të gjendjes teknike apo të shënimeve të tjera që ekzistojnë në licencën-lejen e ushtrimit të veprimtarisë taksi, për automjetin me të cilin ai/ajo kryen këtë veprimtari (p.sh. ndërrimi i veturës, ndryshimi i adresës së pronarit/es etj.), duhet të zhvillohet procedurë e re administrative te DSHPE-së në afatin kohor prej pesëmbdhjetë (15) ditësh nga dita e paraqitjes së këtij ndryshimi.
2. Për taksitë kompani (operatorë transporti taksi), licenca-leja do të ndryshohet nga organi kompetent pranë DSHPE-së, nëse ndryshohet emërtimi i kompanisë, adresa, apo bëhet ndërrimi i pronarit/es.

# **VENDPARKINGJET E AUTOMJETEVE TAKSI**

**Neni 15**

1. Vendparkingje i automjetve taksi është sipërfaqe publike e destinuar për qëndrimin e taksistëve individualë.
2. Vendparkingje i automjeteve taksi individ shënohet më shenjat horizontale dhe atë vertikale të trafikut. Në shenjën vertikale shënohet “Parking taksi individual” dhe numri i vendeve.
3. Në vendparkingje ndalohet të ketë më shumë automjete sesa që ka vende të shënuara me shenja horizontale dhe vertikale të trafikut.

**Neni 16**

1. Për mirëmbajtjen e vendparkingjeve të automjeteve taksi, vendosjen dhe mirëmbajtjen e shenjave të trafikut, kujdeset operatori ekonomik i kontraktuar nga Komuna e Ferizajt.
2. Vendparkingjet e automjeteve taksi si në nenin 15 të kësaj rregulloreje, numrin, mënyrën e shfrytëzimit, do të rregullohen pas propozimit të ekspertëve të komunikacionit e caktuar nga Drejtori i DSHPE – së, me vendim të kryetarit të Komunës.

**Neni 17**

1. Drejtuesi/ja i/e automjetit taksi është i/e obliguar të jetë pranë automjetit të vetë gjatë kohës derisa qëndron në vendparkingje të automjeteve taksi.
2. Drejtuesi/ja i/e automjetit taksi nuk guxon të ofrojë shërbime të transportit personalisht apo përmes ndërmjetësuesit/es dhe të fillojë transportin jashtë vendparkingjeve të automjeve taksi.
3. Drejtuesi/ja i/e automjetit taksi mund të marrë udhëtarë jashtë vendparkingjeve të automjeteve taksi, në vendet ku nuk ndalohet parkimi dhe ndalja e automjeteve, por vetëm më kërkesën e udhëtarit.
4. Drejtuesi/ja i/e automjetit taksi nuk guxon të qëndrojë, e as të marrë udhëtari, në vendparkingjet për transportin publik të udhëtarëve (vendndaljet e autobusëve, në stacionet e autobusëve).

**Neni 18**

* 1. Drejtuesi/ja i/e automjetit taksi obligohet të pranojë për transport secilin udhëtar në kufijtë e ulëseve që ka në dispozicion si dhe bagazhin e udhëtarit në kufijtë e madhësisë dhe të fuqisë bartëse të hapësirës për bagazh.
  2. Drejtuesi/ja i/e automjetit taksi është i/e obliguar të sillet me kujdes dhe në mënyrë korrekte me udhëtarët.

**Neni 19**

1. Drejtuesi/ja i/e automjetit taksi është i/e obliguar që transportin ta fillojë:
   1. Nga vendqëndrimi,
   2. Sipas thirrjes telefonike.

**Neni 20**

1. Transporti me automjet taksi fillon me hyrjen e udhëtarit në automjet.
2. Drejtuesi/ja i/e automjetit taksi obligohet që, me të hyrë udhëtari në automjet, të aktivizojë taksimetrin, i cili duhet të jetë në vend të dukshëm nga udhëtari.
3. Drejtuesi/ja i/e automjetit taksi obligohet që transportin ta bëjë nëpër rrugët publike që kërkon udhëtari, përkatësisht nëpër rrugën më të shkurtër deri në vendin ku kërkon udhëtari.
4. Drejtuesi/ja i/e automjetit taksi është i/e obliguar që gjatë udhëtimit të jetë i rregulluar në nivelin e duhur, duke respektuar kodin e veshjes.

# **KOMPENSIMI PËR KRYERJEN E TRANSPORTIT TAKSI TË UDHËTARËVE**

**Neni 21**

* 1. Kompensimi për kryerjen e transportit taksi të udhëtarëve, përcaktohet me çmimore të shërbimeve dhe paguhet në shumën që tregon taksimetri në vendin e arritjes së udhëtarit.
  2. Në shumën e kompensimit për kryerjen e transportit taksi të udhëtarit, është llogaritur edhe transporti i bagazhit. Drejtuesi/s i/e automjetit taksi është i obliguar të japë faturën për shërbimin e kryer.
  3. Propozimin e çmimores nga paragrafi 1 i këtij neni prezanton operatori taksi edhe taksi individual, vertetimin e çmimores e bënë organi kompetent nga Drejtoria e Shërbimeve Publike dhe Emergjencë. Çmimorja duhet të jetë e vendosur në vend të dukshëm brenda automjetit.

**Neni 22**

1. Me automjet taksi nuk mund të transportohen:
   1. Personat në ndikim të alkoolit në ulëset e përparme të veturës, në ndikim të drogës dhe personat e sëmurë me sëmundje ngjitëse;
   2. Personat tü cilüt mc vcshmbathjen e vet do të dëmtonin apo ndotin brendinë e veturës;
   3. Kufomat;
   4. Kafshët e ngordhura;
   5. Materiet e rrezikshme: eksploduese, radioaktive, helmuese, infektive, ato që ndizen lehtë dhe materie të tjera të cilat për shkak të vetive të veta mund të paraqesin rrezik për sigurinë dhe shëndetin e njerëzve, apo mund të shkaktojnë dëmtime të tjera, si dhe armët e ftohta dhe armët e zjarrit.

# **NDËRPRERJA DHE REVOKIMI I LICENCËS - LEJES PËR USHTRIMIN E VEPRIMTARISË SË TRANSPORTIT TAKSI TË UDHËTARËVE**

**Neni 23**

* 1. Taksi individual e ndërprenë veprimtarinë:
  2. Me kërkesë për çregjistrim për kryerjen e veprimtarisë së transportit taksi të udhëtarëve;
  3. Me paraqitjen e rrethanave, të cilat janë në kundërshtim me dispozitat e nenit 7 të kësaj rregulloreje;
  4. Me rastin e vdekjes së ushtruesit të veprimtarisë.
  5. Nese shoferi taksi arrinë moshën e pleqërisë (pensionimit)

**Neni 24**

1. Taksi individual në rast të ndërprerjes së veprimtarisë, obligohet t'i kthejë licencën dhe certifikatën e veturës për ushtrimin e kësaj veprimtarie drejtorisë kompetente.
2. Veprimtaria për kryerjen e transportit taksi të udhëtarëve ndërpritet me fshirjen nga regjistri i taksistëve aktiv, por mbetet në regjistër elektronik të Komunës.

**Neni 25**

1. Licenca – Leja për ushtrimin e veprimtarisë së transportit taksi të udhëtarëve humb vlerën kur:
   1. Operatori falimenton (nëse vërtetohet me vendim të autoriteteve kompetente);
   2. Mbaron afati i vlefshmërisë së saj;
   3. Kërkohet nga mbajtësi i saj;
2. Licenca - Leja për ushtrimin e veprimtarisë së transportit taksi të udhëtarëve hiqet nga Drejtoria e cila e lëshon atë, kur:
   1. Vërtetohet se operatori ka humbur njërën nga kushtet e përcaktuara me nenet 7 dhe 8 të kësaj rregulloreje, me rastin e inspekimit;
   2. Vërtetohet se mbajtësi i licencës shkel detyrimet e përcaktuara me këtë rregullore, me rastin e irispektirriit;
3. Licenca - Leja për ushtrimin e veprimtarisë së transportit taksi të udhëtarëve, i hiqet në mënyrë të përhershme atij operatori që është dënuar nga Gjykata kompetente për kryerjen e veprës penale për kontrabandim me narkotikë dhe trafikim të qenieve njerëzore.
   1. Vendimi merret nga Drejtoria kompetente që ka lëshuar licencën - lejen, pas dëshmisë së provave dhe argumentimit sipas kësaj rregulloreje.
4. Inspeksioni i komunikacionit mund të iniciojë revokimin e licencës - lejes në rast se personi përgjegjës i personit juridik dhe personi fizik, bëjnë përsëritje disa herë të shkeljeve kundërvajtjeve.

# **MBIKËQYRJA DHE KONTROLLI**

**Neni 26**

* 1. Pronari/ja i/e automjetit taksi, i/e cili/a nuk ka licencë - leje për ushtrimin e veprimtarisë së transportit taksi të udhëtarëve me shenjën unifikuese “TAKSI”, përjashtohet nga trafiku nga inspektori ose nga Policia sipas autorizimeve në bazë të ligjit dhe i përjashtohet automjeti në kohëzgjatje nga 48 orë deri në 5 (pesë) ditë. Kthimi i automjetit bëhet pas kalimit të kohës së përjashtimit dhe pagesës së gjobës mandatore dhe pagesës së shërbimeve të tjera për përjashtimin e automjetit (autoterheqësit).
  2. Vendimi për përjashtimin e automjetit taksi nga trafiku, i dorëzohet drejtuesit aty për aty. Pasojat dhe shpenzimet e krijuara për shkak të zbatimit të dispozitës nga paragrafi paraprak i këtij neni, në tërësi i bart drejtuesi i automjetit.
  3. Hyrja dhe dalja e udhëtarëve nga automjeti taksi, nuk mund të bëhen në vend - ndaljet e autobusëve.
  4. Kur drejtuesi/ja i/e automjetit taksi nuk kryen transportin taksi të udhëtarëve, përkatësisht kur përdor veturën taksi për nevoja të veta, është i obliguar që të heqë shenjën “TAKSI” nga automjeti.
  5. Automjetet taksi, të regjistruara për transportin taksi të udhëtarëve në Komuna tjera, mund të sjellin udhëtar në Komunën e Ferizajt dhe gjatë kthimit ata mund t‘i kthejnë udhëtarët që i kanë sjellë, por nuk lejohen të marrin udhëtarë të rinj.
  6. Me automjetin taksi nuk mund të transportohet numër më i madh i udhëtarëve nga numri i ulëseve të regjistruara në automjet dhe nuk mund të vedos ulëse shtesë më shumë se pesë (4+1) ulëse.
  7. Të gjithë taksitë e paisur me licencë - leje janë të obliguar t'i paraqesë inspektorit tërë dokumentacionin e kërkuar dhe t'i krijojnë inspektorit të gjitha lehtësitë për ushtrimin e kompetencave sipas kësaj rregulloreje dhe legjislacionit në fuqi.
  8. Transporti i udhëtareve me taksi në linjën e rregullt është i ndaluar.

lnspektimi në transportin rugor

**Neni 27**

Punët e inspektimit në transportin taksi të udhëtarëve brenda territorit të Komunës i bëjnë inspektorët, bazuar në këtë rregullore dhe legjislasione në fuqi si dhe Policia e Kosovës në kuadër të kompetencave të veta të përcaktuara me ligj.

## Autorizimet e inspektorit të transportit rrugor

1. Gjatë ushtrimit të detyrës, inspektori është i autorizuar:
   1. Të bëjë inspektimin dhe kontrollimin e operatorve taksi dhe taksi individual në komunikacionin rrugor të udhëtarëve lidhur me veprimtarinë e tyre, në pajtim me dispozitat e ligjit dhe të kësaj rregulloreje;
   2. Të bëjë inspektimin dhe kontrollimin e të gjitha automjeteve në transportin rrugor të udhëtarëve si dhe dokumentacionin dhe evidencat që i takojnë transportit rrugor;
   3. Të përjashtojë automjetet taksi nga qarkullimi deri në dyzetetetë (48) orë, në qoftë se konstaton se operatori ose taksi individual është duke kryer transportin rrugor të udhëtarëve në kundërshtim me ligjin dhe këtë rregullore;
   4. Në rastet kur inspektori shqipton masën e dënimit (gjobë) të njëjtit operator taksi apo taksi individual për herë të dytë, automjeti taksi do të përjashtohet nga qarkullimi në kohëzgjatje deri në pesë (5) ditë;
   5. Me rastin e përjashtimit të automjetit auto - taksi, t'i marrë shenjën “Taksi” dhe lejen përkatëse për ushtrimin e veprimtarisë;
   6. Me rastin e përjashtimit të automejtit taksi nga qarkullimi, të marrë vendim që automjeti taksi i ndaluar të dërgohet në vend të caktuar me shpenzime të automjetit taksi dhe nëse është e domosdoshme mund të kërkojë ndihmën e policisë së Kosovës;
   7. Të urdhërojë operatorin taksi dhe taksi individual për eliminimin e parregullsive në transportin taksi;
   8. Të filloj inicimin e procedurës pranë Gjykatës Kompetente, kur konstaton se transportuesi taksi ka bërë shkelje të dispozitave të ligjit apo të kësaj rregullore;
   9. Të nxjerrë vendim për:

Ndalimin e përkohshëm, sipas nënparagrafit 1.3. të këtij neni ;

Përjashtimin e automjetit nga qarkullimi, sipas nënparagrafit 1.4. të këtij neni;

- Eliminimin e parregullsive, sipas nënparagrafit 1.5. të këtij neni;

* 1. Inspektorët, në mënyrë periodike, bëjnë verifikimin e kushteve të licencës së operatorëve të transportit;
  2. Inspektori mund të iniciojë procedurë për revokimin e licencës nëse operatori përsërit shkeljet kundërvajtëse;

# **DISPOZITAT NDËSHKIMORE**

## Gjobat

**Neni 28**

* 1. Operatori taksi, përkatësisht personi fizik dhe personi përgjegjës i personit juridik, për kundërvajtje do të ndëshkohet me gjobë prej 100 euro, ndërsa personi juridik për kundërvajtje do të dënohet me gjobë prej 1,000 euro nga Inspektori i komunës:
  2. Nëse vepron në kundërshtim me nenin 4 të kësaj rregulloreje;
  3. Nëse vepron në kundërshtim me nenin 5 të kësaj rregulloreje;
  4. Nëse vepron në kundërshtim me nenin 6 të kësaj rregulloreje;
  5. Nëse vepron në kundërshtim me nenin 7, të kësaj rregulloreje;
  6. Nëse vepron në kundërshtim me nenin 8, të kësaj rregulloreje;
  7. Nëse vepron në kundërshtim me nenin 9, të kësaj rregulloreje.
  8. Nëse vepron në kundërshtim me nenin 10 të kësaj rregulloreje;
  9. Nëse vepron në kundërshtim me nenin 11, të kësaj rregulloreje;
  10. Nëse vepron në kundërshtim me nenin 12, të kësaj rregulloreje;
  11. Nëse vepron në kundërshtim me nenin 14 të kësaj rregulloreje;
  12. Nëse vepron në kundërshtim me nenin 17 të kësaj rregulloreje;
  13. Nëse vepron në kundërshtim me nenin 18 të kësaj rregulloreje;
  14. Nëse vepron në kundërshtim me nenin 19 të kësaj rregulloreje.
  15. Nëse vepron në kundërshtim me nenin 20 të kësaj rregulloreje.
  16. Nëse vepron në kundërshtim me nenin 21 të kësaj rregulloreje;
  17. Nëse vepron në kundërshtim me nenin 22 të kësaj rregulloreje;
  18. Nëse vepron në kundërshtim me nenin 23 të kësaj rregulloreje;
  19. Nëse vepron në kundërshtim me nenin 24 të kësaj rregulloreje;
  20. Nëse vepron në kundërshtim me nenin 25, të kësaj rregulloreje;
  21. Nëse vepron në kundërshtim me nenin 26, të kësaj rregulloreje;
  22. Për kundërvajtje të njëjta që operatori, përkatësisht personi juridik apo fizik i përsërit, përveç dënimit me gjobë, do t‘i shqiptohet edhe masa mbrojtëse e ndalesës së ushtrimit të veprimtarisë së transportit në kohëzgjatje prej gjashtë (6) deri në dymbëdhjetë (12) muaj.

# XIV. PROCEDURA E ANKESËS

Neni 34

1. Kundër vendimit të Iëshuar nga inspektori, mund të ushtrohet ankesë në afat prej tridhjetë

(30) ditësh nga dita e pranimit të aktit administrativ.

# DISPOZITAT KALIMTARE DHE TË FUNDIT

Neni 35

* 1. Procedura, sipas kërkesës për kryerjen e transportit taksi të udhëtarëve, që ka filluar e nuk ka përfunduar deri në hyrjen në fuqi të kësaj rregulloreje, do të vazhdohet sipas dispozitave të kësaj rregulloreje.
  2. Të gjithë operatorët të cilët janë të pajisur me licencë, në kohëzgjatje prej 6 muajsh nga dita e hyrjes në fuqi të kësaj Rregulloreje, obligohen t'i plotësojnë kriteret e specifikuara në të.

Neni 36

Me hyrjen në fuqi të kësaj rregulloreje, shfuqizohet Rregullorja për ushtrimin e veprimtarisë së transportit taksi të udhëtarëve, 01.Nr.1413, dt. 28.02.2007 dhe të gjitha vendimet të cilat janë në kundërshtim me këtë rregullore.

Neni 37

Kjo rregullore hyn në fuqi 15 (pesëmbëdhjetë) ditë pas regjistrimit në Zyrën e protokollit të Ministrisë së Administrimit të Pushtetit Lokal dhe 7 (shtatë) ditë pas publikimit në gjuhët zyrtare në ueb-faqen e Komunës.

# KUVENDI I KOMUNËS SË FERIZAJT KRYESUESI I KUVENDIT

Më datë 26.06.2025 Xhavit ZARIQI